**ארנה פונטה נובה** (בפורטוגזית: **Arena Fonte Nove**), הוא אצטדיון כדורגל השוכן בעיר סלבדור, בירת באהיה שבברזיל. ארנה פונטה נובה שימש כאחד מ-12 האצטדיונים שלקחו חלק באירוח משחקי מונדיאל 2014 שנערכו בברזיל. הוא גם נבחר לקחת חלק באירוח משחקי גביע הקונפדרציות 2013, וכן לאחד מארבעת האצטדיונים מחוץ לריו דה ז'ניירו אשר אירחו את משחקי הכדורגל באולימפיאדת 2016. כמו כן נערכים באצטדיון משחקי הקופה אמריקה 2019. האצטדיון מכיל כ-50,000 מקומות ישיבה, כאשר בטורנירי פיפ"א גדלה תכולת האצטדיון לכ-55,000 מקומות ישיבה על ידי הוספת יציע זמני.

האצטדיון משמש כמגרשה הביתי של קבוצת הכדורגל באהיה. האצטדיון כולל מסעדה, מוזיאון, חנויות ומרכז עסקים אשר פועלים ללא קשר לאירועי הספורט. האצטדיון נחנך ב-7 באפריל 2013 במשחקה באהיה מול ויטוריה שהסתיים בתוצאה 5-1 לטובת ויטוריה.

היסטוריה
--------

האצטדיון נבנה באתר בו עמד **אצטדיון פונטה נובה** הישן (נקרא גם **"אצטדיון אוקטביו מנגביירה"**), אשר נסגר בשנת 2007 לאחר התמוטטות חלק מהמפלס העליון של אצטדיון. האצטדיון הישן נהרס כליל בשנת 2010, במקביל לבניית האצטדיון החדש. לפונטה נובה הישן הייתה היסטוריה ענפה של משחקי כדורגל. במהלך המאה ה-20 והעשור הראשון של המאה ה-21 שימש במה מרכזית לאליפות באהיה ואירח מספר רב של משחקי ליגת העל הברזילאית וכן משחקי הנבחרת הברזילאית, ביניהם חלק מהופעותיה בקופה אמריקה 1983 ובקופה אמריקה 1989.

**אצטדיון פונטה נובה** הישן, שעמד בשטח עליו נבנה "ארנה פונטה נובה"

משחקי כדורגל בינלאומיים
-----------------------

האצטדיון נבחר לקחת חלק באירוח גביע הקונפדרציות 2013. במסגרת הטורניר אירח האצטדיון שני משחקים משלב הבתים, וכן את המשחק על המקום השלישי. להלן רשימת המשחקים שנערכו באצטדיון בזמן הטורניר. שעות המשחקים הן בזמן UTC-03.

### גביע הקונפדרציות 2013

| תאריך | שעה | קבוצה א' | תוצאה | קבוצה ב' | שלב | צופים |
| --- | --- | --- | --- | --- | --- | --- |
| 20 ביוני 2013 | 19:00 | נבחרת ניגריה בכדורגל ניגריה | 1–2 | נבחרת אורוגוואי בכדורגל אורוגוואי | בית ב' | 26,769 |
| 22 ביוני 2013 | 16:00 | נבחרת איטליה בכדורגל איטליה | 2–4 | נבחרת ברזיל בכדורגל ברזיל | בית א' | 48,874 |
| 30 ביוני 2013 | 13:00 | נבחרת אורוגוואי בכדורגל אורוגוואי | 2–2 אחרי הארכה (2–3 בפנדלים) | נבחרת איטליה בכדורגל איטליה | המשחק על המקום השלישי | 43,382 |

### מונדיאל 2014

האצטדיון נבחר לקחת חלק באירוח משחקי מונדיאל 2014. במסגרת הטורניר נבחר האצטדיון לארח ארבעה משחקים משלב הבתים, וכן משחק משלב רבע הגמר ומשלב חצי הגמר. שעות המשחקים הן בזמן UTC-03.

| תאריך | שעה | קבוצה א' | תוצאה | קבוצה ב' | שלב | צופים |
| --- | --- | --- | --- | --- | --- | --- |
| 13 ביוני 2014 | 16:00 | נבחרת ספרד בכדורגל ספרד | 1 - 5 | נבחרת הולנד בכדורגל הולנד | בית ב' | 48,173 |
| 16 ביוני 2014 | 13:00 | נבחרת גרמניה בכדורגל גרמניה | 4 - 0 | נבחרת פורטוגל בכדורגל פורטוגל | בית ז' | 51,081 |
| 20 ביוני 2014 | 16:00 | נבחרת שווייץ בכדורגל שווייץ | 2 - 5 | נבחרת צרפת בכדורגל צרפת | בית ה' | 51,003 |
| 25 ביוני 2014 | 13:00 | נבחרת בוסניה והרצגובינה בכדורגל בוסניה והרצגובינה | 3 - 1 | נבחרת איראן בכדורגל איראן | בית ו' | 48,011 |
| 1 ביולי 2014 | 17:00 | נבחרת בלגיה בכדורגל בלגיה | 0 - 0 (2 - 1) | נבחרת ארצות הברית בכדורגל ארצות הברית | שמינית גמר | 51,227 |
| 5 ביולי 2014 | 17:00 | נבחרת הולנד בכדורגל הולנד | 0 - 0 (4 - 3 בפנדלים) | נבחרת קוסטה ריקה בכדורגל קוסטה ריקה | רבע גמר | 51,179 |

קישורים חיצוניים
----------------

ויקישיתוף מדיה וקבצים בנושא **ארנה פונטה נובה** בוויקישיתוף
* אתר האינטרנט הרשמי של ארנה פונטה נובה (בפורטוגזית)
* ארנה פונטה נובה, ברשת החברתית פייסבוק

* ארנה פונטה נובה, ברשת החברתית אקס (טוויטר)

* ארנה פונטה נובה, ברשת החברתית אינסטגרם
* תיאור האצטדיון באתר פיפ"א (באנגלית)
* יאיר קטן ואליסף דעואל, הערים המארחות: סלבדור במונדיאל, באתר ynet, 20 במאי 2014

| אצטדיוני מונדיאל 2014 |
| --- |
| 

|  |
| --- |
| מינייראו (בלו הוריזונטה) • אצטדיון לאומי (ברזיליה) • ארנה אמזוניה (מנאוס) • ארנה דאס דונאס (נאטאל) • באירה ריו (פורטו אלגרה) • ארנה דה סאו פאולו (סאו פאולו)  ארנה פונטה נובה (סלבדור) • קסטלאו (פורטלזה) • ארנה פנטנל (קויאבה) • ארנה דה ביישאדה (קוריטיבה) • מרקנה (ריו דה ז'ניירו) • ארנה פרנמבוקו (רסיפה) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: dad55308-a7d7-4f42-8367-c225a2d08e2d

 |